S-603/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 14. júní 2011 á hendur J-kk-þgf B-kk-þgf J-kk-þgf, kt. […], Fjarðargötu 17, Hafnarfirði, fyrir fíkniefnalagabrot, með því að hafa fimmtudaginn 4. mars 2010, að Vindakór 9, í Reykjavík (sic), haft í vörslum sínum 24,23 g af kókaíni og í vörslum sínum í sölu- og dreifingarskyni samtals 499,6 g af maríhúana, sem ákærði framvísaði til lögreglu og lögreglumenn fundu við leit.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 24,23 g af kókaíni og 499,6 g af maríhúana, sem lagt var hald á í málinu, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 15 ml af anabólískum sterum, 132 stykkjum af óskilgreindum efnum og 16 ml af óskilgreindum efnum, sem lagt var hald á í málinu samkvæmt 2. mgr. 68. gr. lyfsölulaga nr. 30/1963 og 4. mgr. 48. gr. lyfjalaga nr. 93/1994.

Ákærði krefst vægustu refsingar er lög leyfa. Verjandi ákærða gerir ekki kröfu um þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í mars 1989. Samkvæmt sakavottorði ákærða var hann dæmdur hinn 6. júlí 2007 í tveggja mánaða skilorðsbundið fangelsi fyrir brot gegn 1. mgr. 218. gr. almennra hegningarlaga. Ákærði hefur skýlaust játað brot það sem hann er nú sakfelldur fyrir. Að þessu virtu og með hliðsjón af umræddu magni kókaíns og maríhúana, sem var ætlað til sölu og dreifingar, þykir refsing ákærða hæfilega ákveðin fangelsi í fjóra mánuði. Fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 24,23 g af kókaíni, 499,6 g af maríhúana, 15 ml af anabólískum sterum, 132 stykki af óskilgreindum efnum og 16 ml af óskilgreindum efnum, sem lögregla lagði hald á við rannsókn málsins.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Um er að ræða þóknun verjanda á rannsóknarstigi, 37.650 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-kk-nf B-kk-nf J-kk-nf, sæti fangelsi í 4 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 24,32 g af kókaíni, 499,6 g maríhúana, 15 ml af anabólískum sterum, 132 stykkjum af óskilgreindum efnum og 16 ml af óskilgreindum efnum, sem lögregla lagði hald á.

Ákærði greiði 37.650 krónur í sakarkostnað.

S-kvk-nf B-kvk-nf